Informanter er valgt med bakgrunn i:

* Det forventes at de utvalgte informantene har et grunnlag for å uttale seg om risikostyring i med fokus på byutvikling.
* Interne ansatte i kommunen. Som arbeider med kommuneplan, kommunedelplaner, område og reguleringsplaner. Ulike tjenesteområder i kommunen som oppvekst barn og unge, helse og velferd, oppvekst skole, innovasjon og digitalisering, byutvikling og teknisk, Sandnes havn KF, Sandnes eiendomsselskap KF og Sandnes tomteselskap KF.
* Samtidig er noen av medlemmene i det kommunale beredskapsrådet valgt som representanter for nødetater og frivillige foreninger (FORF)

Informanten er kvinne i alder av 56 år. Bor i Sandnes, og har bodd her i lengre tid.

Hun har en beredskapskoordinatorstilling ved SUS, er også medlem av det kommunale beredskapsrådet i Sandnes.

Faglig bakgrunn: Intensivsykepleier med videreutdanning i beredskapsledelse.

Arbeidserfaring: Har arbeidet på SUS i over 30 år, jobber nå med beredskap på fulltid i sykehuset sin beredskapsorganisasjon.

1. **Kan du beskrive din tilnærming til begrepene risiko og sårbarhet?**

Det er et litt vanskelig spørsmål, ikke helt det man tenker over i det daglige. Men risiko er det som utfordrer den daglige driften slik jeg ser det, altså ekstraordinære hendelser. Sårbarhet er hvordan man klarer å håndtere risikoen. Bevisstgjøring rundt dette – hvilke konsekvensreduserende tiltak kan man iverksette.

1. **Har du aktivt deltatt i arbeid med risiko- og sårbarhets analyser, og evt. hvordan vil du beskrive dette arbeidet?**

Det er en stor del av jobben min i SUS, har deltatt både lokalt og regionalt i helseforetakene med dette. Synes det er veldig interessant å sette seg inn i de ulike problemstillingene man skal analysere.

1. **Hvordan vil du beskrive usikkerhet i forhold til arbeid med risiko- og sårbarhetsanalyser?**

Oppfatter det slik som at det er stor usikkerhet knyttet til analyser av dette slaget, sannsynlighet kan være stor og lav samtidig. Vanskelig å definere konkret. Det er lettere å få frem konsekvensene i analysearbeidet.

1. **Er helhetlig risiko- og sårbarhetsanalyse viktige for kommunale rapporter?**

Ja, det er det. Tenker i forhold til arealplanlegging, hvor viktig det er å få frem sårbarheter og konsekvenser med tanke på å velge feil utbyggingsområder. Hvilke kriterier skal veie tyngst ved å utvikle nye områder? Det kan bli fryktelig dyrt for kommune og utbygger om man ikke gjør riktige valg. På flere områder vil også slike analyser bidra til at man bør ta hensyn til driftsmessige og planmessige risikoer/sårbarheter i kommunen.

1. **Har du et forhold til risikostyring og dette begrepet?**

Vel, jeg vet ikke om vi kaller det for risikostyring. I vår organisasjon har vi hatt både ros- analyser og beredskapsanalyser. Men jeg tror ikke det er så mange som vet hva dette begrepet egentlig er. Mulig det dreier seg om å sette minimumskrav til hvor mye risiko man kan ta?

1. **Hvilke kriterier legges til grunn for arbeidet med samfunnssikkerhet og beredskap i det norske samfunnet, er det spesielle instanser du vil nevne her?**

I vår kontekst forholder vi oss til både helsedirektoratet, DSB, fylkesmannen, helseforetaket og kommunene i vår region. Opplever at det ikke alltid er en like god samordning og organisering på tvers av sykehus, fagdirektorater og regionale myndigheter.

1. **Er det spesielle lover eller forskrifter som regulerer arbeidet med samfunnssikkerhet i norske kommuner?**

Her vil jeg nevne helseberedskapsloven, men jeg kjenner ikke til de andre lovene jeg oppfatter at det er på dette området.

1. **Er Sandnes kommune etter din oppfatning en pådriver for å fremheve arbeid med samfunnssikkerhet og beredskap?**

Vel, ser at dere er opptatt av å samle å holde dialogene med de andre beredskapsaktørene i samfunnet. Synes dere er tydeligere på dette, og har en positiv utvikling.

1. **Det er fokusert mye på å bygge robuste samfunn den senere tiden, hvordan vil du forklare hva robust er i denne konteksten?**

Tenker at det er viktig med en robust organisasjon. Dette med rutiner før ferier, stedfortredere og utholdenhet over tid ved ekstraordinære hendelser. Opplever at etablering av f. eks Jæren øyeblikkelig hjelp ved Sandnes legevakt bidrar til mer robusthet i samfunnet som bidrag overfor sykehuset/SUS.

1. **Opplever du at Sandnes kommune har en integrert praksis for risikostyring, evt. hvordan eller hvorfor ikke?**

Vel, tenker at den siste revisjonen av helhetlig risiko- og sårbarhetsanalysen må være et ledd i dette. Kommunen har brukt en del ressurser på å gjennomføre den. Men så er det viktig å ta den i bruk. Jeg kan ikke svare på om ledelsen og resterende organisasjon bruker den aktivt i sitt arbeid.

1. **Hvilke sårbarheter vil du trekke frem som mest fremtredende i en byutviklingssammenheng for Sandnes?**

Tenker at veksten har vært veldig stor den siste tiden, klarer Sandnes å møte utfordringene veksten gir med mange ungdommer og etter hvert eldre? Klarer Sandnes kommune å forebygge at det skal skje en hendelse i forhold til leirgrunn i sentrum?

1. **Hvordan er vektingen etter din mening i forhold til hvem som påvirker byutvikling i størst grad mellom private og offentlige aktører i Sandnes, 50/50 eller?**

Jeg er ikke hekt sikker, men inntrykket mitt er 60/40 i favør av det offentlige.

1. **Hva har vært det viktigste byutviklingsgrepet etter din mening for Sandnes og hvorfor er det nettopp dette?**

Vil trekke frem at kommunen i den senere tiden har fokusert mer på å ta vare på matjorda, ellers synes jeg det er positivt at kommunen ønsker å utvikle Indre Vågen, og videre mot Lura bydel. Tror kommunen vil tjene på å få mer liv i sentrum også etter at butikker har stengt.

1. **Har Sandnes kommune fokusert på analysearbeid og sikkerhetsstyring i kommuneplan sammenheng de siste 10 årene etter din mening?**

Her er jeg ikke sikker, jeg vet ikke.

1. **Hva er den største utfordringen i et risikoperspektiv når det gjelder byutviklingen i Sandnes fremover etter din mening?**

Jeg tror at kommunen må sette søkelys på å forebygge negative trender hos ungdom, samtidig vil det bli flere eldre i kommunen. Her må eldreomsorgen dimensjoneres for dette. Behovet for integrering av flere grupper med minoritetsbakgrunn må også være et satsingsområde i byutviklingen fremover.